Vo 1929 bis 1966 het er as Redaktöör vo meerere Zitschrifte und Zitige gschafft, er het meereri Churzfilm dräit, het sich nonemol an de Impressioniste orientiert, isch e baar mol in die Kommunistischi Bartei vo Belgie ii- und denn wider usdräte und het Vordrääg ghalte über sini Arbäite. Sit de nünzääsächziger Joor häi im Magritte sini Moolerei und und sis Dänke e wichdige Iifluss ghaa uf Ströömige wie d Pop Art und d Konzeptkunst. 1956 het er dr Guggenheim-Briis für Belgie gwunne. Im Joor 1959 isch dr René Magritte Däilnäämer an dr documenta II z Kassel gsi.